The Times turi ritratt ta’ tajra protetta oħra midruba minn tiri ta’ arma tan-nar. Tgħid ukoll li r-regoli tal-kaċċa mistennija jsiru aktar ħorox wara l-protesta spontanja tal-kaċċaturi li saret nhar il-Ħadd li għadda. Storja oħra fil-faċċata ta’ The Times teħodna l-Qorti u tgħid kif tarbija ta’ 11-il xahar għamlet erbat ijiem b’saqajha miksura qabel ma tgħeżżet vjolentament mis-sieħeb ta’ missierha. Id-dettalji ħarġu waqt il-kumpilazzjoni tas-sieħeb ta’ missier it-tarbija. l -orizzont turi ritratt ta’ bosta Żunżan bit-titlu periklu minn ‘predatur’ hekk kif post iffrekwentat mit-tfal ġie impestat b’żunżana li tista toqtol. l-orizzont tgħid ukoll li beda jistema’ l-każ dwar l-attentat ta’ qtil ta’ tarbija tgħid li l-akkużat ammetta li kkaġuna l-ġrieħi lit-tarbija wara linja droga. The Malta Independent turi ritratt ta’ inċident li seħħ ilbieraħ fejn kien involut karozzin. Tgħid ukoll li l-Gvern avża li jista’ jkun hemm regoli aktar stretti dwar il-kaċċa wara l-inċidenti tal-Ħadd li għadda. L-Independent tikkwotta wkoll lil-Ministru tal-Edukazzjoni Evarist Bartolo jgħid li l-edukaturi akkużati b’abbuż huma minnufih ikkunsidrati ħatja mis-soċjetà. In-Nazzjon tgħid li kien hemm kunflitt jaħraq bejn iċ-chairman u tliet awdituri interni tal-Gozo Channel. In-Nazzjon tikkwotta l-ispeaker tal-kamra tal-rappreżentanti Anġlu Farrugia jgħid li huwa konvint mill-pass li se jkun qed isir hekk kif il-bini tal-Parlament il-ġdid se jibda jintuża mit-12 ta’ Ottubru li ġej.